Temeljem Odluke općinskog načelnika o dodjeli mjesečnih financijskih potpora (Stipendija) redovnim i izvanrednim studentima za akademsku godinu 2023/24., Jedinstveni upravni odjel Općine Zemunik Donji raspisuje

                                   JAVNI POZIV

o dodjeli mjesečnih financijskih potpora (Stipendija) redovnim i izvanrednim studentima (u daljnjem tekstu potpora) za akademsku godinu 2023/24

* Mjesečna potpora iznosi:

400,00 kuna za studente koji studiraju u gradu Zadru

500,00 kuna za studente koji studiraju u ostalim gradovima na području Republike Hrvatske, odnosno Europske unije i inozemstvu.

* Potpore se dodjeljuju svim redovnim i izvanrednim studentima s prebivalištem na području Općine Zemunik Donji koji su u statusu redovnog ili izvanrednog studenta (osim izvanrednih studenata koji obrazovni program pohađaju uz rad) akademske godine 2023./2024. upisani na bilo koju javnu visokoškolsku ustanovu u Republici Hrvatskoj, Europskoj uniji ili u inozemstvu te pod istim uvjetima i onima koji su upisani na privatne visokoškolske ustanove s pravom javnosti.
* Pravo na isplatu potpore studenti ostvaruju prijavom na javni poziv uz dostavu sljedeće dokumentacije:

1. popunjen on-line obrazac
2. preslik osobne iskaznice
3. potvrda visokoškolske ustanove o upisu u akademsku godinu 2023/2024. u statusu redovnog ili izvanrednog studenta.

4. broj računa za uplatu ili kopiju bankovne kartice

Rok za prijavu je 20. 10. 2023.g.

Prijave se dostavljaju putem on-line obrasca objavljenog na službenoj stranici Općine Zemunik D., [www.zemunik.hr](http://www.zemunik.hr).

Jedinstveni upravni odjel
Općine Zemunik Donji

Pročelnica Snježana Ćurković